SET ปิดร่วง 10 จุด นลท.ขายลดเสี่ยงรอประชุม “เฟด”-บาทอ่อนกดดัน
SET ปิดลบ 10 จุด นักลงทุนขายลดเสี่ยงรอระหว่างรอติดตามการประชุมเฟดที่แจ็กสันโฮลปลายสัปดาห์ รวมถึงค่าเงินบาทอ่อนค่าลงสู่ระดับราว 36 บ./ดอลลาร์ แนวโน้มพรุ่งนี้ให้แนวรับ 1,590-1,600 จุด แนวต้าน 1,625-1,630 จุด
SET ปิดลบ 10 จุด นักลงทุนขายลดเสี่ยงรอระหว่างรอติดตามการประชุมเฟดที่แจ็กสันโฮลปลายสัปดาห์ รวมถึงค่าเงินบาทอ่อนค่าลงสู่ระดับราว 36 บ./ดอลลาร์ แนวโน้มพรุ่งนี้ให้แนวรับ 1,590-1,600 จุด แนวต้าน 1,625-1,630 จุด
22 ส.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ดัชนีตลาดหุ้นไทยวันนี้แกว่งไซด์เวย์ถึงไซด์เวย์ดาวน์ เป็นไปตามตลาดหุ้นอื่นในภูมิภาคเอเชีย เนื่องจากนักลงทุนรอติดตามการประชุมประจำปีของธนาคารกลางสหรัฐ(เฟด)ที่เมืองแจ็กสัน โฮลในวันที่ 25-27 ส.ค.นี้ ว่าเฟดจะมีมุมมองต่อภาพรวมเศรษฐกิจ, เงินเฟ้อ, ดอกเบี้ย และทิศทางค่าเงินของสหรัฐอย่างไร จึงเลือกเทขายทำกำไรออกมาก่อนเพื่อลดความเสี่ยง
อีกทั้งนักลงทุนยังกังวลว่าเฟดอาจปรับลดขนาดงบดุล (QT) ในวงเงินที่เพิ่มขึ้นเป็นเท่าตัวในเดือน ก.ย.65 ไปสู่ระดับ 9.5 หมื่นล้านเหรียญสหรัฐ จากเดิมที่ 4.75 หมื่นล้านเหรียญสหรัฐ รวมถึงค่าเงินในเอเชียโดยรวมก็อ่อนค่าลง เช่นเดียวกับค่าเงินบาทก็อ่อนค่าลงสู่ระดับราว 36 บาท/ดอลลาร์
สำหรับแนวโน้มวันพรุ่งนี้คาดว่าตลาดฯ น่าจะยังคงแกว่งไซด์เวย์ในกรอบ ให้แนวรับไว้ที่ 1,590-1,600 จุด และแนวต้าน 1,625-1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,450.46 ล้านบาท ปิดที่ 157.50 บาท ราคาไม่เปลี่ยนแปลง
KBANK มูลค่าการซื้อขาย 2,231.96 ล้านบาท ปิดที่ 153.50 บาท ลดลง 0.50 บาท
PTT มูลค่าการซื้อขาย 1,929.49 ล้านบาท ปิดที่ 36.75 บาท ลดลง 0.25 บาท
SCB มูลค่าการซื้อขาย 1,590.19 ล้านบาท ปิดที่ 103.50 บาท ลดลง 1.50 บาท
TGE มูลค่าการซื้อขาย 1,545.04 ล้านบาท ปิดที่ 1.90 บาท ลดลง 0.05 บาท